|  |  |
| --- | --- |
| A segédanyag szerzője | Joó Enikő |
| Az iskola neve | Szolnoki Kodály Zoltán Ének-zenei Általános Iskola és NAMI |
| Szitakötő folyóirat lapszáma | 47. |
| Kapcsolódó cikk | Nézzük együtt … Joan Miro képeit! |
| Osztály | 4. |
| Tantárgy | vizuális kultúra |
| Téma, tananyag | A pont, vonal, folt, mint kifejező eszköz |
| Tantárgyi koncentráció | magyar nyelv és irodalom, informatika |
| Időkeret | 2 x 45 perc |
| Eszközök | Iskolai informatikai-technikai eszközkészlet, rajzfelszerelés, Szitakötő lapszámok |

ÓRAVÁZLAT

1. Szervezés

A szükséges felszerelés előkészítése:

* a tanulói asztalok lefedése takarólappal
* rajztábla, rajzlap
* színes filctollkészlet
* Szitakötő folyóirat 47. lapszáma

1. Témamegjelölés   
   Varázslatos világ tárul fel előttetek Joan Miro alkotásaival.   
   Figyelmesen és türelmesen nézzétek meg a kivetített képet!

1.  2. 

1. Beszélgessünk a (1.) képről!

Tetszik-e? Ha igen, miért találod vonzónak? Ha nem, miért nem?  
Próbáld meg elmesélni: mit ábrázolhat?   
Gyere, mutass rá, hol látod azt a …?

Mit gondolsz, mit lehet a története? Van-e valakinek más elképzelése?

(Hallgassunk meg több véleményt, attól válik érdekessé, ha teljesen különböző ötleteket mondanak.)

1. Adjunk címet a képnek!
2. Joan Miro, a művész ezt a címet adta: Alakok és kutya a nap előtt (1949., olaj, vászon)  
   Felfedezed a szereplőit? Gyere, mutass rá a kutyára!
3. Formavilág  
   A 2. számú kép az 1. részletét mutatja.   
   Figyeljétek meg és mondjátok el, hogy milyen módon, milyen rajzi eszközökkel alkotta a képet! Soroljuk fel ezeket! (pont, vonal, színfolt)  
   Milyen formákat hozott létre? (egyszerű alakzatok, kör, négyzet, háromszög felfedezése a képen)
4. Színvizsgálat  
   Figyeld meg a színválasztását! Számold össze magadban, hány színt használt Miro ezen a képen?
5. Összegzés  
   Egyszerű formák és kevés szín, szinte gyermeki látásmód és ábrázolásmód jellemzi, akár elforgatva is értelmet nyerhet a kép.
6. Ismerjük meg Mirót!



Joan Miro a műtermében



Joan Miro önarcképek: 1917. 1918. 1938.

1. További, szabadon választható alkotásainak bemutatása,  
    pl.:

 

1. Olvassunk róla! Ismerjük meg a történetét!  
   A Szitakötő folyóirat 47. számának melléklete és a kapcsolódó írás megismerése. Rövid véleményalkotás az itt látottakról:  
   Nő napfelkeltekor Alakok az éjszakában Cirkuszi ló
2. Alkossunk mi is Miro-módra!

Foglaljuk össze, mit tudunk Miro művészi kifejezésmódjáról! (6. 7. 8.)

Lehetséges instrukciók:

* Döntsd el, hogy álló vagy fekvő helyzetben rajzolsz-e!
* Használj sötét színű filctollat!
* Ne akarj azonnal „*valamit”* rajzolni! Először hagyd, hogy a vonalak, alakzatok önkéntelenül szülessenek meg a kezed alatt!  
  Szemléld meg a félig kész rajzodat! Döntsd el, hogyan alakítod tovább!
* A fantáziádat hagyd szabadon szárnyalni! Milyen lények kelnek életre a rajzlapodon?
* A színekkel hangsúlyt tudsz adni egy-egy elemnek, de óvatosan bánj vele!
* Ha elkészültél a képeddel, akkor adj neki ötletes címet!

1. A kész munkák megszemlélése

Aki szeretné, elmesélheti a saját képe történetét.

1. Kiállítás rendezése a kész munkákból.